इस बार पहली बार पाकिस्तान की तासीर आर्ट गैलरी से इंडिया आर्ट फ़ेयर में चार कलाकरों के काम को दिखाया गया है. हुमैरा आबिद के काम को सबने सराहा जिसमें कई लंचबॉक्स रखे गए हैं.लाहौर की तासीर आर्ट आर्ट गैलरी से आई सनम तासीर कहती हैं कि हुमैरा घर से जुडी चीज़ों पर ही ज़्यादा काम करती आई हैं .नेपाल से आए कलाकारों ने नेपाल में भूकम्प की त्रासदी को यहाँ के स्टॉल में दिखाया है.नेपाल की शीलआशा की कला ने सबका ध्यान अपनी तरफ़ खींचा है. इसमें भूकम्प से पीड़ित लोगों ने ऊन के छोटे-छोटे बनाये इन टुकड़ों को जोड़ कर एक भूकम्प पीड़िता की तस्वीर बनाई है .हर तरह के रंग इंडिया आर्ट फ़ेयर में देखने को मिल रहे हैं और इनमें एक है बाई स्कोप.एक कार पर की गई कला जिसको पॉप आर्ट कहते हैं, उसकी भी प्रशंसा हो रही है.दिल्ली आर्ट गैलेरी में हर पेंटिंग के बारे में विस्तार से बताया गया है जहाँ कई स्कूल के बच्चों ने कला और कलाकार के बारे में जाना.इसके हर सेक्शन में एक क्यूरेटर है जो उसके बारे में विस्तार से बताते हैं. ऐसा सिर्फ़ इस आर्ट गैलेरी में है जो यहाँ आने वाले लोगों के लिए काफ़ी मददगार देखा गया.पेंटिंग्स के साथ-साथ कॉफ़ी टेबल बुक भी इस मेले में देखी गई. महारानी रॉयल वुमन ऑफ़ इंडिया में भारत का इतिहास नज़र आ रहा है .वहीं स्पीकर्स फ़ोरम में कई आर्टिस्ट, आर्ट क्रिटिक, आर्ट क्यूरेटर, आर्ट राइटर्स की आर्ट टॉक भी आयोजित की जा रही है.चित्रकार, इंस्टॉलेशन, मूर्तिकला, पेंटिंग, फ़ोटोग्राफ़ी सहित कई कलाओं में माहिर कलाकार सुबोध गुप्ता की एक कृति. जिसमे आम आदमी के लिए साइकल कितनी ज़रूरी है ये दर्शया गया है.